РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 број 06-2/77-18

16. април 2018. године

Б е о г р а д

ЗАПИСНИК

44. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 16. АПРИЛА 2018. ГОДИНЕ

Седница је почела у 9,05 часова.

Седницом је председавала Александра Томић, председник Одбора.

Седници су присуствовали чланови Одбора: Зоран Бојанић, Горан Ковачевић, Соња Влаховић, Оливера Пешић, Србислав Филиповић, Душан Бајатовић, Милорад Мијатовић, Момо Чолаковић, Милан Лапчевић, Војислав Вујић и Золтан Пек.

Седници су присуствовали заменици чланова Одбора: Иван Манојловић (заменик члана Верољуба Арсића) и Ђорђе Миличевић (заменик члана Душана Бајатовића).

Седници нису присуствовали чланови Одбора: Верољуб Арсић, Милорад Мирчић, Саша Радуловић и Горан Ћирић.

Седници је присуствовао и народни посланик Душко Тарбук.

На предлог председника, Одбор је већином гласова (12 „за“) утврдио следећи

Д н е в н и р е д:

1. Одређивање питања за тестирање кандидата за избор четири члана Републичке комисије за заштиту права у поступцима јавних набавки.

Након утврђивања дневног реда, председник Одбора је одредила паузу до 11 часова.

Седница је настављена у 11,05 часова.

Председник Одбора је замолила чланове Одбора да предложе бројеве од 1 до 100, све док се не изаберу 42 броја за 42 питања. Од 100 питања изабрана су 42 питања под редним бројевима: 2, 4, 5, 9, 10, 11, 13, 17, 19, 22, 23, 26, 27, 28, 29, 33, 38, 39, 40, 42, 43, 45, 50, 51, 55, 57, 63, 66, 68, 69, 72, 75, 77, 78, 79, 82, 87, 88, 92, 93, 95 и 99.

Одбор је једногласно утврдио 42 питања из области јавних набавки за тест за проверу стручне оспособљености кандидата за избор четири члана Републичке комисије за заштиту права у поступцима јавних набавки.

Поводом ове тачке дневног реда није било дискусије.

Седница је закључена у 11,15 часова.

Седница је тонски снимана.

СЕКРЕТАР ПРЕДСЕДНИК

Љиљана Милетић Живковић др Александра Томић